Kamu bisa jelasin ke aku soal Yoo Hae-jin dalam bahasa melayu?

Yoo Hae-jin (lahir 4 Januari 1969) adalah seorang pelakon Korea Selatan.

Semasa zaman kanak-kanak, Yoo Hae-jin akan sering menyelinap masuk melalui pintu belakang sebuah pusat kebudayaan berdekatan dengan rumah beliau untuk menonton acara yang sedang diadakan di sana. Setelah melihat sebuah teater semasa darjah lapan, beliau memutuskan berlakon sebagai kerjaya masa depan beliau. Beliau memohon untuk dihantar kepada sekolah tinggi seni, tapi keluarganya adalah konservatif dan kewangan yang tidak mampu. Maka dalam tahun-tahun pertama di sekolah tinggi, Yoo menyertai satu kumpulan lakonan. Pada mulanya, dia melakukan tugas-tugs rencam untuk pelakon-pelakon lain dan mencuba meniru apa mereka buat dari jauh. Walaupun pendiam, Yoo perlahan-lahan mulai untuk belajar bagaimana untuk berlakon di atas pentas. Selepas memohon dua kali untuk memasuki kursus teater dan filem di kolej dan ditolak kerana penampilannya, Yoo memilih kursus rekaan fesyen. Namun lakonan tetap menjadi impian beliau dan beliau lebih menumpukan kerja-kerja teater berbanding rekaan fesyen, hampir-hampir tidak lulus. Oleh kerana proses pemilihan khas untuk para garduan berdasarkan gred semata-mata, Yoo akhirnya diterima ke jabatan teater Institut Seni Seoul (Seoul Institute of the Arts).

Yoo kemudian mulai melakukan peranan bit, naik pangkat ke peranan sokongan dimana beliau memperoleh reputasi sebagai scene stealer (pencuri tumpuan). Walaupun mempunyai waktu tayang yang sedikit, lakonan beliau memberi impak yang berkesan kepada penonton dan pengkritik. Apabila filem-filem Korea Selatan menjadi lebih luas dari segi genre, Yoo dapat peluang dalam peranan-peranan yang lebih berat dan sekarang menjadi nama besar di layar perak. Beliau seterusnya mengukuhkan lagi nama beliau sebagai salah seorang pelakon popular, antara filem yang memberi kesan ialah King and The Clown, Small Town Rivals, Jeon Woo-chi: Tao Wizard, Moss, The Unjust, The Pirates, The Classified Files, Minority Opinion, Veteran, dan Public Enemy serta sekuel-sekuelnya.

2017 adalah tahun yang berjaya untuk Yoo - dia punya peranan dalam tiga filem yang mencatatkan kutipan tertinggi; Confidential Assignment, A Taxi Driver dan 1987: When the Day Comes. Secara khususnya, A Taxi Driver membuatkan beliau memenangi Anugerah Pelakon Sokongan Terbaik di Anugerah Persatuan Pengkritik Filem Korea dan pencalonan di Anugerah Filem Asia.

Selepas itu, Yoo mula mengambil peranan utama. Filem pertamanya sebagai pelakon utama, Luck Key telah menarik lebih 5 juta penonton. Beliau kemudian membintangi filem komedi keluarga berjudul Love+Sling dan remake filem komedi Itali Perfect Strangers. Pada 2018, beliau membintangi filem sejarah perang berjudul Battle.

Beliau juga muncul sebagai ahli tetap dalam dua rancangan hiburan realiti: 2 Days & 1 Night dari Mac hingga November 2013 dan Three Meals a Day: Fishing Village pada Januari 2015.